Tere!!  Tehnika- ja mobiilimaailm tundub olevat koht, kus iga päev leiutatakse mõni uus vidin, mis asub kohemaid tarbijate meeli vallutama.  Nende vähem või rohkem mobiilsete vidinate maailmas suudavad täielikult orienteeruda vaid oma ala absoluutsed profid. Virtuaalmaailm on täis arvustusi, katsetusi, soovitusi, selgitusi. Aina väheneva osatähtsusega paberkandjate maailm ehk emakeeli trükimeedia on samuti otsast ääreni täis tootekirjeldusi, promotekste, võrdlusi, analüüse ja  asjatundjate arvamusi. Aga kes seletaks nn "tavanimesele" arusaadavas keeles lahti, mis vahe on HDSPA-l ja HSUPA-l ning mis elukas üldse on see Symbian, mille peale ninakirtsutamine tundub olevat uusim trend? Ja kas see täitsa tavaline inimene, kelle taskus ei tegutse nutikalt La Fleur, vaid piniseb kõrvukriipiva tärinaga Nokia-tooni igivana 3110, kas tema üldse peabki vahet tegema nendel H-tähega lühenditel?